ในซ.ลาดพร้าว 64 มีการทำท่อระบายน้ำ โดยตรงแยกหน้าบ.ริเวอร์ มีการหล่อขอบปูนสูงมาก อยู่บริเวณทางเลี้ยวพอดี และไม่มีอะไรกั้น เช่น การกั้นกรวย/เชือก หรืออื่นๆ ให้ห่างจากบริเวณขอบปูนที่เป็นอันตราย เพื่อให้เป็นจุดสังเกตของรถ และลดความเสียหาย เพราะถนนที่เหลือถูกขุดจนแคบมาก ทำให้เกิดความยากลำบากในการเลี้ยวเข้าออก

ผลจากงานที่ไร้การป้องกัน บวกกันคนงานบริเวณดังกล่าวก็ไม่ได้มาคอยช่วยโบกรถตลอดเวลา หรือถ้าโบกก็แค่ดูว่ามีรถอีกทางมาหรือไม่ แต่ไม่ได้คอยช่วยระวังขอบปูนดังกล่าว ทำให้รถเลี้ยวขูดโดนขอบปูนของท่อระบายน้ำ 2 ครั้งแล้ว และทั้ง 2 ครั้งมีคนงานยืนอยู่ใกล้รถและขอบปูนดังกล่าวมากๆ แต่ไม่ช่วยเตือนอะไร

อาจจะมองว่าปัญหาดังกล่าวเป็นปัญหาของคนขับรถที่ไม่ชำนาญ แต่ทางหน่วยงานที่รับผิดชอบสามารถ "ป้องกัน" ความเสียหายดังกล่าวได้ โดยจัดเตรียมอุปกรณ์ป้องกัน หรือเตรียมจนท.มาคอยดูแลตรงจุดนี้มากขึ้น 

หรือหากเป็นไปได้ในครั้งหน้า ขอให้พิจารณาตำแหน่งการวางท่อระบายน้ำ หากรู้ว่าจะต้องมีการหล่อปูนที่สูงจากพื้นถนนเดิมมากๆ ซึ่งต้องใช้เวลาในการปรับพื้นที่ถนนกว่าจะขึ้นมาเท่ากับระดับขอบปูนดังกล่าว ก็ไม่ควรจะมาวางท่อระบายน้ำที่ตำแหน่งมุมเลี้ยว เพราะสร้างความลำบากให้แก่ผู้ใช้รถใช้ถนนมากๆ